_L 1897 udgav The Hakluyt Society et Værk «Danish 

 arctic expeditions 1605 to 1620», i hvilket Forfatteren, Hr. C. C. A. 

 Gosch, meget indgaaende søger at bringe Overensstemmelse 

 mellem Hall's Beretninger og Skitser paa den ene Side og de 

 ved Nutidens Undersøgelser fundne , faktiske Forhold paa den 

 anden. Samme Emne har fra dansk Side været behandlet i 

 «Meddelelser om Grønland» Hefte VIII og IX henholdsvis af 

 Gapitain Jensen og Dr. phil. Steenstrup. Det kunde maaske 

 saaledes synes mærkeligt, at jeg ogsaa fremdrager en Del af 

 samme Spørgsmaal, men der er særlige Grunde hertil. Da 

 ovennævnte Forfattere skreve deres Afhandlinger, vare Kaartene 

 over Grønlands Vestkyst omkring 68° N. Br. noget mangelfulde, 

 idet — som det fremgaar af Medd. om Grønl. — ingen af de 

 Expeditioner, som i den nyere Tid have arbejdet i disse Egne, 

 have naaet at udføre en nøjagtig Opmaaling af Strækningen 

 mellem ca. 67° 55' og 68° 25' N. Br. 1 1897 havde jeg den 

 Ære at lede en Expedition , der bl. a. foretog Opmaaling i 

 denne Del af Grønland. Paa Grundlag heraf tegnedes et Kaart, 

 som foreligger i Medd. om Grønl. Hefte XIV (Kbhvn. 1898). Jeg 

 støtter mig altsaa ikke alene paa det nyeste Kaart , men ogsaa 

 paa mit personlige Kendskab til ovennævnte Kyststrækning, 

 naar jeg i det følgende fremkommer med min Mening om 

 Hall's Skitse af Brade Ransons Forde*). 



Dette Navn er en Fordrejning af «Breide Rantzau's Fjord», men er 

 bibeholdt i denne Artikel, da Hall har denne Stavemaade paa sine 

 Kaart-Skitser og den ogsaa er anvendt af Forfattere, der have kommen- 

 teret disse. 



